|  |
| --- |
| ตอนที่ 2 |
| ผลการปรับปรุงตามข้อเสนอแนะของผลประเมินปีที่ผ่านมา |

การประเมินคุณภาพการศึกษาภายในของมหาวิทยาลัยราชภัฏสกลนคร ในรอบปีการศึกษา 2560 (1 กรกฎาคม 2560 ถึง 30 มิถุนายน 2561) คณะกรรมการตรวจประเมินได้ชี้ให้เห็น จุดเด่น จุดแข็ง จุดที่ควรพัฒนา และเสนอแนะแนวทางการพัฒนาในแต่ละองค์ประกอบให้มหาวิทยาลัยได้ทราบ ดังนั้นคณะกรรมการประกันคุณภาพการศึกษา สภามหาวิทยาลัย คณะผู้บริหารมหาวิทยาลัย และผู้ที่เกี่ยวข้องกับประกันคุณภาพของมหาวิทยาลัย จึงนำผลการประเมินดังกล่าวมาทบทวน และวางแผนพัฒนาเพื่อให้เกิดการพัฒนาคุณภาพการศึกษาภายในมหาวิทยาลัยอย่างต่อเนื่อง จำแนกตามประเด็นยุทธศาสตร์มหาวิทยาลัยและองค์ประกอบต่าง ๆ ของการประกันคุณภาพการศึกษาภายใน ระดับมหาวิทยาลัย โดยมีรายละเอียด ดังนี้

**ประเด็นยุทธศาสตร์มหาวิทยาลัย : ยุทธศาสตร์ที่ 1 การผลิตบัณฑิตที่มีคุณภาพ**

**การประกันคุณภาพการศึกษาภายใน ระดับมหาวิทยาลัย :**

องค์ประกอบที่ 1 การผลิตบัณฑิต ตัวบ่งชี้ที่ 1.1 ผลการบริหารจัดการหลักสูตรโดยรวม

องค์ประกอบที่ 5 การบริหารจัดการ ตัวบ่งชี้ที่ 5.3 ระบบกำกับการประกันคุณภาพหลักสูตรและคณะ

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดที่ควรพัฒนา  หลักสูตรบางหลักสูตรไม่ผ่านองค์ประกอบที่ 1  1) หลักสูตรที่มีผลการประเมินคุณภาพไม่ผ่านองค์ประกอบที่ 1 การผลิตบัณฑิต  - ข้อเสนอแนะจากคณะกรรมการประเมิน หลักสูตรที่ไม่ผ่านเกณฑ์มาตรฐาน คือ หลักสูตร ที่กำลังจะปิดหลักสูตร ไม่มีการรับสมัครนักศึกษาใหม่ อาจารย์ประจำหลักสูตร มีจำนวนไม่ครบ มหาวิทยาลัยควรเสนอขออนุมัติสภาปิดหลักสูตรแบบมีเงื่อนไข จากนั้นให้ส่งข้อมูลไปยังสำนักมาตรฐานและประเมินผลอุดมศึกษา สำนักงานคณะกรรมการการอุดมศึกษา เพื่อขอยกเลิกองค์ประกอบที่ 1 เนื่องจากไม่มีการรับนักศึกษา และรายงานเฉพาะตัวบ่งชี้ที่ได้ดำเนินการ  - ข้อเสนอแนะจากสภามหาวิทยาลัย องค์ประกอบที่ 1 การผลิตบัณฑิต กรณีหลักสูตรที่ไม่ผ่านเกณฑ์มาตรฐาน และหลักสูตรที่คาดว่าจะงดรับนักศึกษา มหาวิทยาลัยควรเสนอสำนักงานคณะกรรมการการอุดมศึกษาเพื่อ เสนอขออนุมัติปิดหลักสูตรแบบมีเงื่อนไข |  |
| 2) ควรมีการวิเคราะห์หลักสูตร ในกรณีที่หลักสูตรไม่อยู่ในความสนใจของผู้เรียนควรจะปิดหรือยุบรวม เพื่อสร้างความเข้มแข็งใหม่พัฒนา เป็นหลักสูตรใหม่ที่น่าสนใจ ปรับเปลี่ยนให้มีความทันสมัย ก้าวทันแนวโน้มการเปลี่ยนแปลงของโลกเป็นวิชาชีพที่คนอยากจะเรียน เพื่อจะผลิตทรัพยากรมนุษย์ของชาติให้ตรงความต้องการของตลาดแรงงานสอดคล้องกับทิศทางการพัฒนาประเทศและโลกปัจจุบัน |  |

**การประกันคุณภาพการศึกษาภายใน ระดับมหาวิทยาลัย :**

องค์ประกอบที่ 1 การผลิตบัณฑิต

ตัวบ่งชี้ที่ 1.2 อาจารย์ประจำสถาบันที่มีคุณวุฒิปริญญาเอก

ตัวบ่งชี้ที่ 1.3 อาจารย์ประจำสถาบันที่ดำรงตำแหน่งทางวิชาการ

องค์ประกอบที่ 5 การบริหารจัดการ

ตัวบ่งชี้ที่ 5.1 การบริหารของสถาบันเพื่อการกำกับติดตามผลลัพธ์ตามพันธกิจกลุ่มสถาบัน และเอกลักษณ์ของสถาบัน เกณฑ์มาตรฐาน ข้อ 6. การกำกับติดตามผลการดำเนินงานตามแผนการบริหารและแผนพัฒนาบุคลากรสายวิชาการและสายสนับสนุน

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดที่ควรพัฒนา  อาจารย์ที่มีคุณวุฒิปริญญาเอกและอาจารย์ ที่ดำรงตำแหน่งทางวิชาการยังต่ำกว่าเกณฑ์  - ข้อเสนอแนะจากคณะกรรมการประเมิน  ควรวางแผนพัฒนาคุณภาพอาจารย์ทั้งด้านคุณวุฒิและตำแหน่งวิชาการเพื่อลดความเสี่ยง ด้านคุณภาพหลักสูตร โดยแผนพัฒนาบุคลากรต้องชัดเจนพร้อมกับมีระบบส่งเสริมสนับสนุนและกำกับติดตามให้เป็นไปตามแผน และควรมีการวางแผน ในการพัฒนาระบบส่งเสริมและสนับสนุนการทำผลงานทางวิชาการ เนื่องจากผลงานวิจัยจะส่งผลต่อตำแหน่งทางวิชาการของอาจารย์ และส่งผลต่อการเตรียมความพร้อมในการศึกษาต่อในระดับปริญญาเอก  - ข้อเสนอแนะจากสภามหาวิทยาลัย  คณะควรวางแผนพัฒนาบุคลากรของคณะให้ชัดเจน ในเรื่องของการเข้าสู่ตำแหน่งทางวิชาการและการศึกษาต่อในระดับปริญญาเอก |  |

**การประกันคุณภาพการศึกษาภายใน ระดับมหาวิทยาลัย :**

องค์ประกอบที่ 1 การผลิตบัณฑิต ตัวบ่งชี้ที่ 1.4 การบริการนักศึกษาระดับปริญญาตรี

ตัวบ่งชี้ที่ 1.5 กิจกรรมนักศึกษาระดับปริญญาตรี

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดเด่น/จุดแข็ง  1) ทุกคณะมีกิจกรรม/โครงการดูแลนักศึกษา ให้มีความพร้อมทางวิชาชีพ และมีรายได้อย่างดียิ่ง เช่น โครงการบ้านทานตะวัน/การหารายได้ระหว่างเรียนทาง Page / Facebook  แนวทางเสริม  ควรขยายผลการดำเนินงานให้มากขึ้นไปยังนักศึกษากลุ่มอื่น ๆ เพิ่มขึ้น และสร้างความเข้มแข็งของกิจกรรมในมิติอื่น ๆ เพิ่มเติม เช่น การสร้างนักศึกษาให้เป็นผู้ประกอบการรุ่นเยาว์ เป็นต้น |  |
| จุดเด่น/จุดแข็ง  2) มหาวิทยาลัยมีการให้โอกาสทางการศึกษาแก่ผู้บกพร่องทางสายตา และการได้ยินโดยจัดเป็นห้องเด็กพิเศษ (สาขา IT)  แนวทางเสริม  ควรมีการประชาสัมพันธ์ข้อมูลให้ถึงกลุ่มผู้เรียน กลุ่มพิเศษเพิ่มขึ้น |  |
| จุดเด่น/จุดแข็ง  3) ในแต่ละคณะมีการบูรณาการการเรียนการสอนกับการบริการวิชาการสู่ชุมชนในท้องถิ่นได้ เป็นอย่างดี เช่น โครงการหมู่บ้านท่องเที่ยวหมู่บ้าน เชิงดอย การจัดรายการวิทยุรายการเฉลิมพระเกียรติรัชกาลที่ 9 การทำวีดิทัศน์โครงการนวัตวิถี การพัฒนาผลิตภัณฑ์ผ้าคราม อาสาปศุสัตว์ ตลอดจนการเรียนการสอนรายวิชาแอ่งสกลนครที่ล้วนทำให้นักศึกษาเข้าใจบริบทของตนเอง และเกิดความภาคภูมิใจในสถาบันการศึกษาได้อย่างแท้จริง  แนวทางเสริม  ควรพัฒนากระบวนการทำงานบริการวิชาการในลักษณะพหุวิทยาการ |  |
| จุดเด่น/จุดแข็ง  4) ภาพรวมของงานบริการนักศึกษามีโครงการและกิจกรรมจำนวนมาก  แนวทางเสริม  ควรออกแบบโครงการ /กิจกรรม ที่จะให้นักศึกษามีคุณภาพและทักษะชีวิตที่ดี (Life Skills) และมีทักษะ ความสามารถด้านอารมณ์ และด้านสังคม (Soft Skills) เช่น การใช้ภาษา การติดต่อสื่อสาร ความเป็นมิตร การมองโลกใน แง่ดี การแสดงออกทางสังคม บุคลิกภาพ เป็นต้น โดยที่คณะต้องเชื่อมโยงกับส่วนกลาง คือ กองพัฒนานักศึกษา ในการออกแบบโครงการ/กิจกรรมที่โดดเด่น และสอดคล้องกับอัตลักษณ์โดยเน้นกิจกรรมหรืองานบริการที่เสริมให้นักศึกษามีทักษะชีวิตด้านต่าง ๆ ให้มากขึ้น ซึ่งจะไปสอดคล้องกับการศึกษาด้วยตนเอง และควรมีการเปิดพื้นที่ในการเรียนรู้กิจกรรมให้มากขึ้น (Working Space) |  |
| จุดที่ควรพัฒนา  1) การให้บริการงานธุรการแก่นักศึกษาไม่สามารถให้บริการได้ตลอดเวลาที่นักศึกษามาขอ ใช้บริการเนื่องจากเจ้าหน้าที่ติดภารกิจอื่น ๆ เช่น ไปประชุม / ไปราชการ  ข้อเสนอแนะ  ควรนำระบบสารสนเทศมาใช้ในงานบริการการศึกษาให้มากขึ้น หรือจัดให้มี Call Center ไว้บริการนักศึกษา |  |
| จุดที่ควรพัฒนา  2) การจัดสิ่งอำนวยความสะดวกต่อการเรียนรู้ของนักศึกษาทั้งทางด้านวิชาการและกิจกรรม เช่น ห้องสมุด ยานพาหนะในการนำนักศึกษาไปออกค่ายกิจกรรม สัญญาณ Wi-Fi ที่ยังไม่ทั่วถึงทุกพื้นที่ โดยเฉพาะในห้องเรียน รถรับส่งจากประตู 1 ไปยังอาคารเรียนต่าง ๆ การจัดการขยะ  ข้อเสนอแนะ  ควรศึกษาแนวทางการเพิ่มประสิทธิภาพการ ให้บริการสิ่งสนับสนุนการเรียนรู้ให้มากขึ้น เช่น เพิ่มเวลา การให้บริการห้องสมุดให้มากขึ้น รถบริการรับ – ส่ง การงดใช้พลาสติก โฟม ในมหาวิทยาลัย เป็นต้น |  |
| จุดที่ควรพัฒนา  3) วิธีการประเมินผลสัมฤทธิ์ของโครงการ/กิจกรรมที่สะท้อนคุณลักษณะของนักศึกษาตามที่มหาวิทยาลัยกำหนดไว้ในอัตลักษณ์บัณฑิต  ข้อเสนอแนะ  ควรพัฒนาเครื่องมือ/วิธีการ/ตัวชี้วัดการประเมินผลสัมฤทธิ์ที่มีประสิทธิภาพ |  |

**ประเด็นยุทธศาสตร์มหาวิทยาลัย : ยุทธศาสตร์ที่ 2 การพัฒนาการวิจัยและงานสร้างสรรค์**

**การประกันคุณภาพการศึกษาภายใน ระดับมหาวิทยาลัย :** องค์ประกอบที่ 2 การวิจัย

ตัวบ่งชี้ที่ 2.1 ระบบและกลไกการบริหารและพัฒนางานวิจัยหรืองานสังสรรค์

ตัวบ่งชี้ที่ 2.2 เงินสนับสนุนงานวิจัยและงานสร้างสรรค์

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| ข้อเสนอแนะจากสภามหาวิทยาลัย  มหาวิทยาลัยควรกำหนดทิศทางการพัฒนางานวิจัยร่วมกันเพื่อให้เกิดเป็นภาพใหญ่ โดยเกิดจากการบูรณาการศาสตร์ต่าง ๆ ที่เกี่ยวข้องร่วมกัน และงานวิจัยที่ได้เมื่อนำมารวมกันจะต้องบูรณาการเข้าด้วยกันโดยไม่แยกส่วน จึงจะสามารถนำไปใช้ประโยชน์ได้จริงต่อชุมชนและท้องถิ่น |  |
| จุดเด่น/จุดแข็ง  มีการจัดสรรงบประมาณเงินรายได้สำหรับการวิจัยเพื่อพัฒนาท้องถิ่นและการวิจัยในชั้นเรียนอย่างชัดเจน  แนวทางเสริม  ควรกำหนดกรอบการวิจัย เพื่อพัฒนาท้องถิ่นว่าจะสนับสนุนพื้นที่การวิจัยใด หรือหัวข้อการวิจัยใดให้ชัดเจนเพื่อการใช้งบประมาณได้อย่างมีประสิทธิภาพและเป็นประโยชน์ต่อท้องถิ่น และชุมชนอย่างแท้จริง |  |
| จุดที่ควรพัฒนา  1) ระบบสารสนเทศเพื่อการบริหารจัดการงานวิจัยของมหาวิทยาลัยยังมีส่วนที่เป็นระบบ Static คือ เป็นรูปแบบการนำเสนอข้อมูลในลักษณะคงที่ตามมาตรฐานที่ได้กำหนดขึ้นมาเอง และยัง ไม่สามารถนำไปใช้ประกอบการตัดสินใจของผู้บริหารได้ครบถ้วน  ข้อเสนอแนะในการปรับปรุง  ควรพัฒนาให้เป็นระบบ Dynamic ที่เป็นรูปแบบการนำเสนอข้อมูลที่มีความยืดหยุ่นหลากหลายมากกว่า สามารถตอบสนองระหว่างผู้ใช้งานกับระบบตามรูปแบบเงื่อนไขต่าง ๆ ได้ โดยการนำข้อมูลพื้นฐานเกี่ยวกับความต้องการของผู้บริหารมาใช้ในการออกแบบพัฒนาระบบ เพื่อให้ระบบสารสนเทศเพื่อการบริหารจัดการงานวิจัยของมหาวิทยาลัยมีประสิทธิภาพเพิ่มมากขึ้น และผู้บริหารสามารถนำไปใช้ในการตัดสินใจได้อย่าง มีคุณภาพ |  |
| จุดที่ควรพัฒนา  2) แนวโน้มเงินทุนสนับสนุนงานวิจัย และงานสร้างสรรค์ลดลง  ข้อเสนอแนะในการปรับปรุง  ควรนำเข้าแผนบริหารความเสี่ยงในประเด็นด้านความมั่นคงทางการเงิน ด้านรายได้ และควรหาแหล่งเงินทุนสนับสนุนเงินทุนวิจัย หรืองานสร้างสรรค์จากแหล่งทุนภายนอก โดยมหาวิทยาลัยควรสร้างเครือข่ายความร่วมมือระหว่างหน่วยงานภาครัฐหรือเอกชน ไม่ว่าจะเป็นสถานศึกษา ตลอดจนหน่วยงานอื่น ๆ ที่เกี่ยวข้อง เพื่อเป็นการสร้างเครือข่ายแหล่งเงินทุนวิจัย |  |

**ประเด็นยุทธศาสตร์มหาวิทยาลัย : ยุทธศาสตร์ที่ 3 การส่งเสริมการบริการวิชาการแก่ท้องถิ่น**

**การประกันคุณภาพการศึกษาภายใน ระดับมหาวิทยาลัย :** องค์ประกอบที่ 3 การบริการวิชาการ

ตัวบ่งชี้ที่ 3.1 การบริการวิชาการแก่สังคม

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดที่ควรพัฒนา  1) การบริการวิชาการในประเด็นของความ เข้มเเข็งและต่อเนื่อง  ข้อเสนอแนะในการปรับปรุง  มหาวิทยาลัยต้องมีเป้าหมายในการออกแบบโครงการ/กิจกรรมของการพัฒนาพื้นที่ให้บริการวิชาการของมหาวิทยาลัยที่ชัดเจน สร้างชุมชนในเขตพื้นที่บริการวิชาการของมหาวิทยาลัยให้เกิด ผลกระทบที่ยั่งยืน และเกิดแนวปฏิบัติที่ดีก่อนที่จะขยายไปสู่ชุมชนใหม่ และควรมีการต่อยอดการบริการวิชาการ คือ มีการพัฒนาที่มากกว่าการส่งเสริมการผลิตและแปรรูป มีการบูรณาการการบริการวิชาการที่จริงจัง คิดให้ครบวงจร มีเรื่องราวและมีรูปแบบที่สวยงาม เช่น ผลผลิตมะเขือเทศที่อำเภอเต่างอย ควรนำมาแปรรูปเป็นน้ำมะเขือเทศและสร้างเรื่องราวให้เป็นที่รู้จัก หรือนำไปต่อยอด ในด้านอื่น ๆ ที่เกี่ยวกับอาหารให้เกิดมูลค่าเพิ่ม การเข้าไปดูแลด้านการพัฒนารูปแบบผลิตภัณฑ์สบู่ให้เกิดการรับรู้และสนใจที่จะจูงใจให้เกิดการเลือกซื้อ หรือการเข้าไปดูแลด้านการตลาด โดยอาจมีการติดต่อทำการค้ากับเครือข่ายที่ต้องการผลผลิต เป็นต้น |  |
| จุดที่ควรพัฒนา  2) การบูรณาการงานวิจัยกับการบริการวิชาการยังมีน้อย  ข้อเสนอแนะในการปรับปรุง  ควรเพิ่มการบูรณาการงานวิจัยกับการบริการวิชาการให้มากขึ้นและบูรณาการทั้ง 2 พันธกิจ ในรูปแบบสหวิทยาการเพื่อการใช้จ่ายงบประมาณ ที่มีประสิทธิภาพ |  |

**ประเด็นยุทธศาสตร์มหาวิทยาลัย : ยุทธศาสตร์ที่ 4 การทำนุบำรุงศิลปวัฒนธรรมและสิ่งแวดล้อมของท้องถิ่น**

**การประกันคุณภาพการศึกษาภายใน ระดับมหาวิทยาลัย :**

องค์ประกอบที่ 4 ระบบและกลไกการทำนุบำรุงศิลปะและวัฒนธรรม

ตัวบ่งชี้ที่ 4.1 ระบบและกลไกการทำนุบำรุงศิลปะและวัฒนธรรม

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดที่ควรพัฒนา  แผนการพัฒนางานเพื่อสร้างมาตรฐานด้านศิลปะและวัฒนธรรมซึ่งเป็นที่ยอมรับในระดับชาติข้อเสนอแนะในการปรับปรุง  ควรมีแผนการสร้างมาตรฐานทางวัฒนธรรม โดยการนำวัฒนธรรมของจังหวัดสกลนครที่มีหลากหลายมาดำเนินการ และการจัดทำแผนดังกล่าวอย่างมีส่วนร่วมทั่วถึงทั้งองค์กร |  |

**ประเด็นยุทธศาสตร์มหาวิทยาลัย : ยุทธศาสตร์ที่ 5 การบริหารจัดการที่มีคุณภาพ**

**การประกันคุณภาพการศึกษาภายใน ระดับมหาวิทยาลัย :** องค์ประกอบที่ 5 การบริหารจัดการ

ตัวบ่งชี้ที่ 5.1 การบริหารของสถาบันเพื่อการกำกับติดตามผลลัพธ์ตามพันธกิจกลุ่มสถาบันและเอกลักษณ์ของสถาบัน

| ข้อเสนอแนะแนวทางเพื่อการปรับปรุงพัฒนา | ผลการดำเนินงานในรอบปีการศึกษา 2561 |
| --- | --- |
| จุดที่ควรพัฒนา  1) ความเสี่ยง เรื่อง ความมั่นคงทางการเงินของมหาวิทยาลัย  ข้อเสนอแนะในการปรับปรุง  ควรมีการพัฒนาแผนกลยุทธ์ทางการเงินของมหาวิทยาลัย โดยเฉพาะในเรื่องการจัดหารายได้ จากแหล่งอื่น ๆ เช่น รายได้จากการบริการวิชาการ โดยใช้ทรัพยากรบุคคลของมหาวิทยาลัย รายได้จากการวิจัยจากการบริการทางด้านศิลปวัฒนธรรม ตลอดจนการบริหารทรัพย์สินของมหาวิทยาลัยให้เกิดผลประโยชน์อย่างชัดเจน และควรเปิดโอกาสให้คณะหารายได้ด้วยตนเอง ซึ่งจะทำให้คณะมีความเข้มแข็งและสามารถนำงบประมาณนั้นมาบริหารจัดการให้มีประสิทธิภาพ และควรให้มีแรงจูงใจสำหรับบุคลากรที่สามารถหารายได้เข้าคณะโดยมีการบริหารจัดการในทุกภาคส่วนให้เกิดความสมดุลย์ |  |
| จุดที่ควรพัฒนา  2) แผนบริหารความเสี่ยง  ข้อเสนอแนะในการปรับปรุง  ควรมีการกำหนดประเด็นความเสี่ยงของมหาวิทยาลัยตามหลักและทฤษฎีของ COSO ให้ครบทั้ง 4 ประเด็น เพื่อการบริหารความเสี่ยงให้มีประสิทธิภาพ เช่น (1) ด้านกลยุทธ์ เช่น กลยุทธ์ด้านการผลิตบัณฑิต มีปัจจัยเสี่ยงอะไรบ้าง โครงสร้างประชากรเปลี่ยน นโยบายการศึกษาเปลี่ยนเหล่านี้ส่งผลกระทบอย่างไร (2) ด้านการเงิน เช่น ความ มั่นคงทางรายได้ (3) ด้านการปฏิบัติงาน เช่น คุณภาพของอาจารย์ คุณภาพของบุคลากร ยกตัวอย่าง บุคลากรไม่สามารถทำงานตามที่มอบหมายให้ปฏิบัติได้ควรจะบริหารอย่างไร (4) ด้านกฎระเบียบข้อบังคับของกฏหมาย เช่น การจัดการศึกษาแบบใหม่ กฎระเบียบเอื้อหรือไม่อย่างไร เป็นต้น |  |
| จุดที่ควรพัฒนา  2) แผนบริหารความเสี่ยง  ข้อเสนอแนะในการปรับปรุง  ควรมีการกำหนดประเด็นความเสี่ยงของมหาวิทยาลัยตามหลักและทฤษฎีของ COSO ให้ครบทั้ง 4 ประเด็น เพื่อการบริหารความเสี่ยงให้มีประสิทธิภาพ เช่น (1) ด้านกลยุทธ์ เช่น กลยุทธ์ด้านการผลิตบัณฑิต มีปัจจัยเสี่ยงอะไรบ้าง โครงสร้างประชากรเปลี่ยน นโยบายการศึกษาเปลี่ยนเหล่านี้ส่งผลกระทบอย่างไร (2) ด้านการเงิน เช่น ความ มั่นคงทางรายได้ (3) ด้านการปฏิบัติงาน เช่น คุณภาพของอาจารย์ คุณภาพของบุคลากร ยกตัวอย่าง บุคลากรไม่สามารถทำงานตามที่มอบหมายให้ปฏิบัติได้ควรจะบริหารอย่างไร (4) ด้านกฎระเบียบข้อบังคับของกฏหมาย เช่น การจัดการศึกษาแบบใหม่ กฎระเบียบเอื้อหรือไม่อย่างไร เป็นต้น |  |
| จุดที่ควรพัฒนา  3) ระบบสารสนเทศด้านข้อมูลยังไม่สะดวกในการใช้งาน  ข้อเสนอแนะในการปรับปรุง  ควรพัฒนาระบบสารสนเทศด้านข้อมูลต่าง ๆ ให้สะดวกต่อการใช้งาน |  |
| จุดที่ควรพัฒนา  4) ไม่ได้นำผลการประเมิน หรือตัวชี้วัดของหน่วยงานสนับสนุนวิชาการมาเป็นตัวชี้วัดในระดับมหาวิทยาลัย  ข้อเสนอแนะในการปรับปรุง  ควรมีการกำหนดตัวบ่งชี้ในระดับมหาวิทยาลัยเพิ่มเติมให้ครอบคลุมโครงสร้างที่เป็นหน่วยงานสนับสนุนการจัดการศึกษา เพื่อให้เกิดการพัฒนาอย่างต่อเนื่องอย่างไร เป็นต้น |  |